JOCURI PENTRU DEZVOLTAREA GÂNDIRII CREATIVE

ALUPOAEI SORINA
Școala Gimnazială ”Dr. Alexandru Șafran” Bacău

	1. Ce s-ar întampla dacă? 
         Se cere copiilor să indice multiple şi variate consecinţe ale unor întâmplări neobişnuite. 
         Exemple: 
 		Ce s-ar întâmpla dacă nu ar ploua? (plantele ar muri,  ar muri şi animalele şi oamenii ); 
 		Ce s-ar întâmpla dacă nu ar exista grădiniţe de copii? (copiii ar fi trişti, nu ar avea cu cine să se joace, etc.); 
		Ce s-ar întîmpla dacă nu ar exista îmbrăcăminte? (copiilor le-ar fi frig, s-ar zgâria, le-ar fi ruşine etc. ). 
           Se dezvoltă gândirea logică, capacitatea predictivă, flexibilitatea. 

	2. Săptămâna culorilor 
          Se stabileşte o culoare pentru fiecare zi a săptămânii şi se cere copiilor să găsească fructe, legume, animale, plante, obiecte care au culoarea respectivă. 
          Exemple:  	 
		Luni- culoarea verde: 
		Marți – culoarea roşie : 
		Miercuri- culoarea galbenă: 
	Exerciţiul dezvoltă fluiditatea, originalitatea. 

	3. Desenează o poezie 
            Se  pun la dispoziţia copiilor creioane colorate şi hârtie. După ce li se citeşte o poezie copiii sunt invitaţi să deseneze (individual sau în grup), exprimând imaginile sugerate de poezie. 
	Sunt stimulate sinestezia şi empatia. 
	4. ”Ne jucăm cu betișoarele” – sarcina jocului implică după sortarea, numărarea și compararea mărimilor bețisoarelor, crearea unui tablou prin lipirea bețișoarelor într-o formă dorită sau imaginată. 
	5. Cuvântul interzis 
            Se cere copiilor să răspundă întrebărilor în aşa fel încât să nu folosească cuvântul ales – interzis. 
	Exemplu: cuvântul interzis este ,,iarna” 
	- Când ninge afară? (Ninge când afară este ger.)
	 - Când ne dăm cu sania? (... când afară este zăpadă.)
 	- Când vine Moş Crăciun?  (... la serbare)
	Se cultivă flexibilitatea gândirii, gândirea analogică. 

	6. De  ce? 
            Se prezintă copiilor diferite imagini şi li se cere să dea cât mai multe răspunsuri posibile la întrebările puse de educatoare vizavi de reprezentările din imagini. 
            Exemple: 
	De ce este veselă fetiţa/băiatul ? ( .... pentru că: afară e cald, are prietene, etc. ); 
	De ce aleargă băieţelul după căţel? ( ... vrea să se joace cu el, etc. ); 
	De ce plânge băieţelul? ( pentru că îl doare burta, pentru că îi este foame, etc. ). 
            Exerciţiul dezvoltă flexibilitatea, originalitatea, capacităţile empatice. 

. 	7. ”Dacă aș fi o fluture… sau un greiere?” – joc de dezvoltare a creativității limbajului, în care copiii au fost puși în situația de a-și imagina cum ar fi dacă ar fi fluturi, greieri, 
	
	8. Salata de poveşti 
             Se realizează o nouă poveste prin amestecarea personajelor şi evenimentelor. 
             Exemple: Fata Moşului se întâlneşte cu Alba-ca-zăpada şi cei şapte pitici, cocoşul din ,,Punguţa cu doi bani” se întâlneşte cu fata babei, etc. 
             Exerciţiul dezvoltă gândirea analogică şi laterală. 

